钦定古今图书集成/方舆汇编/职方典/第1123卷 > 《与知鄂州朱寿昌书》前人
## 钦定古今图书集成/方舆汇编/职方典/第1123卷 > 《与知鄂州朱寿昌书》前人

武昌寄居王殿直天麟，偶说：“鄂岳间田野尤讳养女
初生，以水浸杀，咿嘤良久，父母亦不忍闻。鄂人有秦
光亨者，今已及第，为安州司法。方其在母也，其舅陈
遵梦小儿挽其衣，遵念其姊方娠，儿已在水盆中矣，
趋救乃免。愿以此明告诸邑，令此风便革，人必从乐，
其阴德十倍于活壮夫也。”